HC Mikron Nové Zámky

HC Nové Zámky je slovenský hokejový klub v Nových Zámkoch, ktorý od sezóny 2016/17 pôsobi v Tipsport Lige.

História 
Na jar 2011 vznikol nový hokejový klub HC Nové Zámky s.r.o., ktorý zastrešuje seniorský hokej v Nových Zámkoch a úzko spolupracuje pri výchove mládeže v združenom klube HK Lokomotíva Nové Zámky. HC Nové Zámky sa v roku 2011 uchádzali o účasť v 1. hokejovej lige administratívnym krokom, odkúpením licencie od MHK Dolný Kubín, čo zo začiatku riadiaci orgán akceptoval, no vo finálnej fáze riadiaci orgán bezprecedentne zamietol vstup Nových Zámkov do 1. hokejovej ligy.

Následne sa klub na základe povolenia SZĽH prihlásil do medzinárodnej MOL ligy. Hneď v prvej sezóne sa Nové Zámky prebojovali do semifinále, kde však prehrali s klubom HSC Csíkszereda. Nasledujúcu sezónu 2013/14 sa už HC Nové Zámky stali víťazom MOL Ligy. V sezóne 2014/15 sa opäť prebojovali do finále, kde však nestačili na Miškolc JJSE.

HC Nové Zámky pôsobili aj 2. hokejovej lige, ktorú v sezóne 2014/15 vyhrali. Po splnení štandardných podmienok v sezóne 2015/16 nahradili v 1. hokejovej lige  klub MŠHK Prievidza, ktorý sa zo súťaže k 26. novembru 2014 odhlásil a bol považovaný za zostupujúce mužstvo. V sezóne 2015/16 klub opustil MOL ligu a začal hrať 1. hokejovú ligu na Slovensku.

Ako nováčik v sezóne 2015/16 obsadili HC Nové Zámky v 1. hokejovej lige po základnej časti druhé miesto so ziskom 90 bodov. V prvom kole play-off triumfovali nad HC DUKLA Senica 3:1 na zápasy a v semifinále narazili na MHK32 Liptovský Mikuláš. Cez Liptovský Mikuláš prešli hľadko, 3:0 na zápasy a s istotou účasti v baráži o Tipsport Ligu vo finále vyzvali HC 46 Bardejov. Vo finálovej sérii triumfovali 3:2 na zápasy a stali sa víťazom 1. hokejovej ligy v sezóne 2015/16.

Postupom do finále 1. hokejovej ligy si Novozámčania zabezpečili postup do play-out (baráže) Tipsport Ligy 2015/16. Spolu s HC Nové Zámky sa v play-out predstavil aj ich finálový súper, HC 46 Bardejov a deviate mužstvo Tipsport Ligy, ŠHK 37 Piešťany. HK 36 Skalica sa z Tipsport Ligy odhlásila a tak sa play-out odohralo s tromi mužstvami. Tabuľku play-out ovládli HC Nové Zámky so ziskom 13 bodov a stali sa prvým postupujúcim do Tipsport Ligy 2016/17. Na druhom, postupovom mieste sa umiestnili s 12 bodmi ŠHK 37 Piešťany a na poslednom, nepostupovom mieste s 11 bodmi HC 46 Bardejov.

Športové úspechy 
 2013/14 - Majster MOL Ligy
 2014/15 - Vicemajster MOL Ligy
 2014/15 - Víťaz základnej časti 2. hokejovej ligy skupiny A (západ)
 2014/15 - Celkový víťaz 2. hokejovej ligy
 2015/16 - Víťaz 1. hokejovej ligy
 2015/16 - Postup do Tipsport Ligy

Umiestnenia v jednotlivých sezónach

MOL Liga  
 1. miesto:  2013/14
 2. miesto:  2014/15
 4. miesto: 2012/13

2. hokejová liga 
 1. miesto:  2014/15
 6. miesto: 2011/12, 2013/14
 7. miesto: 2012/13

1. hokejová liga SR 
 1. miesto:  2015/16

Play-out Tipsport Extraligy 
 1. miesto: postup do Tipsport Ligy 2015/16

Káder mužstva v sezóne 2020/21

Tréneri 
Hlavný tréner- Gergely Majoross
Asistent trénera- Marek Dubec 
Tréner brankárov a vedúci mužstva- Stanislav Petrík

Brankári: Dan Bakala , Jakub Lackovič

Obrancovia: Michal Roman, Branislav Ligas , Lukáš Kozák, Samuel Fereta, Christian Bull , Martin Knižka, Matúš Holenda

Útočníci: Juraj Šiška, Robby Jackson, Austin Farley, Patrik Števuliak, Peter Šišovský , Richard Ondrušek, Rasmus Ahlholm , Chris Langkow , Tibor Varga, Tomáš Klempa, Ľubomír Fetkovič , Kristian Afanasyev , Martin Mišiak, Ferdinand Tóth, Martin Barto

Slávni hráči 
 Ján Chovan
 Karol Križan
 Branislav Konrád
 Tomáš Tomek
 Milan Kužela člen Siene slávy slovenského hokeja od roku 2004
 Jozef Bukovinský
 František Hejčík
 Miroslav Miklošovič
 Peter Ölvecký
 Andrej Kudrna
 Vladimirs Mamonovs
 Ľubomír Kolník
 Peter Barinka
 Peter Oremus
 Marek Uram
 Juraj Faith
 Tomáš Chrenko
 Miroslav Štefanka
 Ľubomír Hurtaj
 Marek Dubec
 Martin Frolík
 Albín Podstavek
 Erik Čaládi
 Martin Chovan
 Johannes Reichel
 Jaroslav Svoboda
 Branislav Fábry
 Henrich Ručkay
 Andrej Košarištan
 Tomáš Urban
 Michal Novák
 Andreas Štrauch
 Adam Zbořil

Externé odkazy 
 Oficiálna stránka HC Nové Zámky

Šport v Nových Zámkoch
Nové Zámky, HC MIKRON
HC MIKRON